ΑΠΟΦΑΣΕΙΣ
Αριθμ. 9708/ΓΠ/25
Επικαιροποίηση του Κανονισμού Διδακτορικών
Σπουδών του Τμήματος Διαιτολογίας και Διατροφολογίας της Σχολής Επιστημών Φυσικής Αγω-
γής, Αθλητισμού και Διαιτολογίας του Πανεπιστημίου Θεσσαλίας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141), και συγκεκριμένα τα
άρθρα 90-97 αυτού.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Το άρθρο 34 του ν. 5128/2024 (Α’ 118).
4. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
5. Την υπ’ αρ. 1569/21-3-2023 κοινή υπουργική απόφαση «Καθορισμός ειδικών ζητημάτων που αφορούν στην
εκπόνηση Βιομηχανικών Διδακτορικών και τη χρηματοδότησή τους από πόρους του Ταμείου Ανάκαμψης και
Ανθεκτικότητας» (Β’ 1827).
6. Τον ν. 4310/2014 «Έρευνα, Τεχνολογική Ανάπτυξη
και Καινοτομία και άλλες διατάξεις» (Α’ 258).
7. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α’ 13).
8. Την υπό στοιχεία 5913/24/ΓΠ/2024 (Β΄ 2144) απόφαση της Συγκλήτου του Πανεπιστημίου Θεσσαλίας με
την οποία εγκρίθηκε ο Κανονισμός Μεταπτυχιακών και
Διδακτορικών Σπουδών του Πανεπιστημίου Θεσσαλίας.
9. Την υπό στοιχεία 21448/20/ΓΠ/02-11-2020 (Β΄ 4955)
απόφαση της Συγκλήτου του Πανεπιστημίου Θεσσαλίας με την οποία εγκρίθηκε ο Κανονισμός Διδακτορι-
κών Σπουδών του Τμήματος Διαιτολογίας και Διατροφο­
λογίας.
10. Την υπό στοιχεία 1559/23/ΓΠ/24-01-2023 (Β΄ 482)
απόφαση της Συγκλήτου του Πανεπιστημίου Θεσσαλίας με την οποία επικαιροποιήθηκε ο Κανονισμός Δι-
δακτορικών Σπουδών του ανωτέρω Τμήματος με τον
ν. 4957/2022.
11. Την υπ’ αρ. 127/09-01-2025 απόφαση της συνεδρίασης της Συνέλευσης του Τμήματος σύμφωνα με το υπό
στοιχεία 618/25/10-01-2025 έγγραφό του, που αφορά
στην επικαιροποίηση του Κανονισμού Διδακτορικών
Σπουδών σύμφωνα με τις διατάξεις του ν. 4957/2022
και του Κανονισμού Μεταπτυχιακών και Διδακτορικών
Σπουδών του Π. Θεσσαλίας.
12. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ.
13. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του Προϋπολογισμού του Ιδρύματος, αποφασίζει:
Την επικαιροποίηση του Κανονισμού Διδακτορικών
Σπουδών του Τμήματος Διαιτολογίας και Διατροφολογίας του Πανεπιστημίου Θεσσαλίας, ως ακολούθως:
Άρθρο 1
Σκοπός
Ο τρίτος κύκλος σπουδών του Τμήματος Διαιτολογίας
και Διατροφολογίας περιλαμβάνει την εκπόνηση Διδακτορικής Διατριβής και ολοκληρώνεται με την απονομή
διδακτορικού τίτλου. Αποσκοπεί στην προαγωγή της
πρωτότυπης και καινοτόμου επιστημονικής έρευνας και
στη δημιουργία επιστημόνων ικανών να συμβάλλουν
στην εξέλιξη της γνώσης σε αντικείμενα που θεραπεύει
το Τμήμα, ώστε να είναι σε θέση να στελεχώσουν πανεπιστήμια, ερευνητικά κέντρα, επιχειρήσεις και ορ-
γανισμούς ιδιωτικού και δημόσιου τομέα στην Ελλάδα
και διεθνώς.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
7 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1682
08.04.2025 09:58:18
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1682/07.04.2025
Άρθρο 2
Οργάνωση - Νομικό Πλαίσιο
Το Πρόγραμμα Διδακτορικών Σπουδών του Τμήματος
Διαιτολογίας και Διατροφολογίας οργανώνεται και λειτουργεί σύμφωνα με την ισχύουσα νομοθεσία, τον Κα-
νονισμό Μεταπτυχιακών και Διδακτορικών Σπουδών του
Π.Θ., καθώς και τις διατάξεις του παρόντος κανονισμού.
Η επιτυχής ολοκλήρωση των διδακτορικών σπουδών
οδηγεί σε τίτλο σπουδών επιπέδου οκτώ (8) του Εθνικού
και Ευρωπαϊκού Πλαισίου Προσόντων, σύμφωνα με το
άρθρο 47 του ν. 4763/2020.
Άρθρο 3
Όργανα Διοίκησης του ΠΔΣ
Αρμόδια όργανα για τη λειτουργία του Προγράμματος
Διδακτορικών Σπουδών, είναι η Σύγκλητος του Π.Θ. και
η Συνέλευση του Τμήματος Διαιτολογίας και Διατροφολογίας, ενώ υποστηρίζεται γραμματειακά και διοικητικά
από τη Γραμματεία του Τμήματος Διαιτολογίας και Διατροφολογίας, η οποία, μεταξύ άλλων, έχει την ευθύνη
για την προκήρυξη, τις εγγραφές, την τήρηση αρχείου.
Άρθρο 4
Προϋποθέσεις και Κριτήρια Εισαγωγής
στο Πρόγραμμα Διδακτορικών Σπουδών
4.1. Δικαίωμα υποβολής αίτησης για εκπόνηση διδακτορικής διατριβής στο Τμήμα έχουν όσοι πληρούν τις
κάτωθι προϋποθέσεις:
- Είναι κάτοχοι Διπλώματος Μεταπτυχιακών Σπουδών
(Δ.Μ.Σ.) Α.Ε.Ι. της ημεδαπής ή αναγνωρισμένου ως ισότιμου της αλλοδαπής ή
- Είναι απόφοιτοι προπτυχιακού προγράμματος σπουδών Α.Ε.Ι., κατ’ ελάχιστον πενταετούς διάρκειας, που
αντιστοιχεί σε τριακόσιες (300) πιστωτικές μονάδες του
Ευρωπαϊκού Συστήματος Μεταφοράς και Συσσώρευσης
Ακαδημαϊκών Μονάδων (ECTS).
4.2. Οι Έλληνες πτυχιούχοι πρέπει να γνωρίζουν επαρκώς τουλάχιστον την Αγγλική, οι δε αλλοδαποί επαρκώς
την ελληνική. Η γνώση άλλων διεθνών γλωσσών μπορεί
να κριθεί ότι επιβάλλεται από τη φύση του θέματος της
διατριβής.
4.3. Γλώσσα εκπόνησης της διατριβής είναι η ελληνική
ή η αγγλική.
4.4. H επιλογή των υποψηφίων διδακτόρων γίνεται
με συνεκτίμηση των βασικών και συμπληρωματικών
κριτηρίων.
Άρθρο 5
Διαδικασία προκήρυξης Υποψήφιων Διδακτόρων
5.1. Οι ενδιαφερόμενοι μπορούν να υποβάλλουν αίτηση στη Γραμματεία του Τμήματος:
α) Σε δυο (2) περιόδους κατά τη διάρκεια του ακαδημαϊκού έτους και ειδικότερα στις παρακάτω ημερομη-
νίες: 15/09-30/9 και 15/03-30/3 εκάστου ακαδημαϊκού
έτους,
β) μετά τη δημοσίευση σχετικής προκήρυξης ή πρόκλησης εκδήλωσης ενδιαφέροντος για εκπόνηση διδα-
κτορικής διατριβής σε ορισμένα θεματικά πεδία. Οι διαδικασίες και τα ειδικά κριτήρια αξιολόγησης της αίτησης
προβλέπονται στη σχετική προκήρυξη.
5.2. Οι υποψήφιοι υποβάλλουν στις παραπάνω ημερομηνίες αίτηση στη Γραμματεία του Τμήματος, στην οποία
αναγράφεται ο προτεινόμενος τίτλος, η προτεινόμενη
γλώσσα εκπόνησης και συγγραφής- η οποία μπορεί να
είναι διάφορη της ελληνικής-, ο προτεινόμενος τρόπος
φοίτησης καθώς και ο προτεινόμενος ως επιβλέπων της
Διδακτορικής Διατριβής αν έχει συμφωνηθεί κατόπιν
συνεννόησης.
5.3. Η αίτηση συνοδεύεται από τα παρακάτω δικαιολογητικά:
α) Αντίγραφο πτυχίου και αναλυτική βαθμολογία προπτυχιακών σπουδών από ΑΕΙ της ημεδαπής ή αναγνω-
ρισμένου ως ισότιμου της αλλοδαπής.
β) Αντίγραφο Διπλώματος Μεταπτυχιακών Σπουδών
(της ημεδαπής ή αναγνωρισμένου ως ισότιμου της αλλοδαπής), καθώς και την αντίστοιχη αναλυτική βαθμο-
λογία.
γ) Αναλυτικό βιογραφικό σημείωμα.
δ) Προσχέδιο διδακτορικής διατριβής που συνυπογράφεται από τον αιτούντα και τον προτεινόμενο ως
επιβλέποντα.
ε) Δύο συστατικές επιστολές οι οποίες θα στέλνονται
απευθείας από τον υπογράφοντα (ηλεκτρονικά ή έντυπα) στη Γραμματεία του Τμήματος. Ο προτεινόμενος επι-
βλέπων Καθηγητής δεν έχει το δικαίωμα να υποβάλει
συστατική επιστολή.
στ) Υπεύθυνη δήλωση ότι ο/η υποψήφιος/α δεν εκπονεί ταυτόχρονα ούτε πρόκειται να ξεκινήσει διδακτορική
διατριβή προ της ολοκλήρωσης της παρούσης σε άλλο
δημόσιο ή ιδιωτικό Πανεπιστήμιο/Ίδρυμα.
ζ) Αποδεικτικό επάρκειας γνώσης της Αγγλικής γλώσσας τουλάχιστον επιπέδου Β2 ως ελάχιστη απαίτηση και
ανάλογα με την φύση του διδακτορικού και την κρίση
του επιβλέποντα δύναται να ζητηθεί άριστη γνώση (Γ2
ή C2) ή πολύ καλή γνώση (Γ1 ή C1), εκτός αν ο/η υποψήφιος/α έχει αναγνωρισμένο (όπως απαιτείται/ορίζει η
κείμενη νομοθεσία, από το Δ.Ο.Α.ΤΑ.Π.) πτυχίο ή μεταπτυχιακό τίτλο από Αγγλόφωνο πρόγραμμα.
Άρθρο 6
Διαδικασία Επιλογής Υποψήφιων Διδακτόρων
6.1. Η Γραμματεία του Τμήματος ελέγχει την τυπικότητα των αιτήσεων και των δικαιολογητικών σύμφωνα
με την ισχύουσα νομοθεσία και τον παρόντα κανονισμό
και κατόπιν διαβιβάζει τις αιτήσεις και τα συνημμένα
δικαιολογητικά στη Συνέλευση του Τμήματος.
6.2. Η Συνέλευση του Τμήματος, αφού λάβει υπόψη τις
αιτήσεις που έχουν υποβληθεί, τις ομαδοποιεί και ορίζει
μία τριμελή επιτροπή για την εξέταση τους.
6.3. Η επιτροπή, που αποτελείται από μέλη Δ.Ε.Π. του
Τμήματος, εξετάζει τις αντίστοιχες αιτήσεις και τα συνυποβαλλόμενα έγγραφα και καλεί τους υποψηφίους σε
συνέντευξη, όποτε κρίνεται απαραίτητο. Κατόπιν υποβάλει στη Συνέλευση του Τμήματος αναλυτικό υπόμνημα,
στο οποίο αναγράφονται οι λόγοι για τους οποίους κάθε
υποψήφιος/α πρέπει ή δεν πρέπει να γίνει δεκτός/ή, καθώς και ο προτεινόμενος επιβλέπων, εφόσον αυτός δεν
έχει προταθεί από τον υποψήφιο. Στην περίπτωση που
κριθεί ότι οι προϋποθέσεις εκπόνησης της διδακτορικής
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1682/07.04.2025
διατριβής δεν καλύπτονται πλήρως από τον υποψήφιο,
τότε ο υποψήφιος υποχρεούται να παρακολουθήσει
τουλάχιστον δύο (2) μαθήματα προπτυχιακού ή μεταπτυχιακού επιπέδου.
Η Συνέλευση του Τμήματος, συνεκτιμώντας το υπόμνημα της επιτροπής και τη γνώμη του προτεινόμενου
επιβλέποντα, εγκρίνει ή απορρίπτει αιτιολογημένα την
αίτηση του/της υποψήφιου/ηφιας. Στην εγκριτική απόφαση ορίζεται ο επιβλέπων, η τριμελής συμβουλευτική
επιτροπή, κατόπιν εισήγησης του επιβλέποντα, καθώς
και η γλώσσα συγγραφής της διδακτορικής διατριβής.
Άρθρο 7
Επιβλέπων και Τριμελής
Συμβουλευτική Επιτροπή
7.1. Δικαίωμα επίβλεψης Διδακτορικών Διατριβών
έχουν τα μέλη ΔΕΠ κάθε βαθμίδας του Τμήματος Διαιτολογίας και Διατροφολογίας. Ο μέγιστος αριθμός διδακτο-
ρικών διατριβών που μπορεί να επιβλέπει ταυτόχρονα
κάθε μέλος ΔΕΠ ορίζεται στις πέντε (5).
7.2. Στην Τριμελή Συμβουλευτική Επιτροπή μετέχουν
ο επιβλέπων και δύο ακόμη μέλη των κατηγοριών:
α) Μέλη ΔΕΠ κάθε βαθμίδας του Τμήματος,
β) μέλη ΔΕΠ κάθε βαθμίδας άλλων Τμημάτων του Π.Θ.
ή άλλου Α.Ε.Ι.,
γ) ομότιμοι καθηγητές ή αφυπηρετήσαντα μέλη ΔΕΠ,
δ) μέλη ΔΕΠ σε Ανώτατα Στρατιωτικά Εκπαιδευτικά
Ιδρύματα,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α του
ν. 4310/2014, συμπεριλαμβανομένων της Ακαδημίας
Αθηνών και του Ιδρύματος Ιατροβιολογικών Ερευνών
της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών και Μεταλλευ-
τικών Ερευνών του άρθρου 25 του ν. 4602/2019 (Α’ 45),
εφόσον διαθέτει διδακτορικό δίπλωμα και ερευνητική
δραστηριότητα συναφή με το αντικείμενο της διδακτορικής διατριβής, καθώς και ομότιμοι και αφυπηρετήσαντες
ερευνητές, με τις ίδιες ανωτέρω προϋποθέσεις,
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
7.3. Τα μέλη της τριμελούς συμβουλευτικής επιτροπής
έχουν γνωστικό αντικείμενο και επιστημονικό έργο ίδιο
ή συναφές με το πεδίο της προς εκπόνηση διδακτορικής
διατριβής. Ο αριθμός των αφυπηρετησάντων μελών ΔΕΠ
που συμμετέχουν στην τριμελή συμβουλευτική επιτροπή
δεν δύναται να υπερβαίνει τον ένα. Η τριμελής συμβουλευτική επιτροπή είναι αρμόδια για την υποστήριξη του
Υ.Δ. κατά τη διαδικασία εκπόνησης και συγγραφής της
διδακτορικής διατριβής και την παρακολούθηση της
προόδου της. Ο επιβλέπων και τα μέλη της συμβουλευτικής επιτροπής δεν δικαιούνται αμοιβής ή άλλης
αποζημίωσης για την υποστήριξη της εκπόνησης της
διδακτορικής διατριβής.
7.4. Ο επιβλέπων συμβουλεύει και καθοδηγεί τον/την
υποψήφιο/α για όλα τα θέματα που σχετίζονται με την
εκπόνηση της διδακτορικής διατριβής, όπως για παράδειγμα τη μεθοδολογία έρευνας κ.τλ. Ο επιβλέπων έχει
τακτικές συναντήσεις και στενή ακαδημαϊκή συνεργασία
με τον/την υποψήφιο/α διδάκτορα και τον/την ενθαρρύνει να παρουσιάζει την πορεία της διατριβής σε διάφορα
σεμινάρια ή εκδηλώσεις, σε μέλη ΔΕΠ του Τμήματος ή
σε προπτυχιακά και μεταπτυχιακά μαθήματα.
7.5. Αν για οποιονδήποτε λόγο ο επιβλέπων ή μέλος
της τριμελούς συμβουλευτικής επιτροπής εκλείψει ή διαπιστωμένα αδυνατεί να τελέσει χρέη επιβλέποντος για
μεγάλο χρονικό διάστημα, μετά από αίτημα του ίδιου ή
του υποψήφιου διδάκτορα, με απόφαση της Συνέλευσης
του Τμήματος δύναται να ορίζεται αντικαταστάτης του
έως την ολοκλήρωση της εκπόνησης της διδακτορικής
διατριβής.
7.6. Αν ο αρχικός επιβλέπων ή μέλος της τριμελούς
συμβουλευτικής επιτροπής μετακινηθεί σε άλλο Τμήμα
του ίδιου ή άλλου Ανώτατου Εκπαιδευτικού Ιδρύματος
(Α.Ε.Ι.) ή αφυπηρετήσει, δύναται να συνεχίσει να κατέχει την ιδιότητα του επιβλέποντος της διδακτορικής
διατριβής ή του μέλους της τριμελούς συμβουλευτικής
επιτροπής, εφόσον συναινεί, και ο τίτλος απονέμεται από
το Τμήμα Διαιτολογίας και Διατροφολογίας του Πανεπιστημίου Θεσσαλίας.
Άρθρο 8
Διάρκεια Εκπόνησης Διδακτορικής Διατριβής
8.1. Η χρονική διάρκεια για την απόκτηση διδακτορικού διπλώματος δεν μπορεί να είναι μικρότερη από
τρία (3) πλήρη ημερολογιακά έτη από την ημερομηνία
ορισμού της τριμελούς συμβουλευτικής επιτροπής.
8.2. Η ανώτατη χρονική διάρκεια εκπόνησης της διδακτορικής διατριβής ορίζεται στα έξι (6) ημερολογια-
κά έτη. Σε περίπτωση που ο Υ.Δ. δεν ολοκληρώσει την
παρουσίαση της διατριβής σε έξι (6) ημερολογιακά έτη,
κατόπιν αιτήσεώς του και με τη σύμφωνη γνώμη της
τριμελούς συμβουλευτικής επιτροπής, η Συνέλευση του
Τμήματος μπορεί να χορηγήσει παράταση της φοίτησης
για χρονικό διάστημα, το οποίο δεν μπορεί να υπερβαίνει
συνολικά το 1 έτος.
8.3. Κάθε υποψήφιος διδάκτορας έχει το δικαίωμα να
ζητήσει αναστολή σπουδών. Η διάρκεια της αναστολής
δεν μπορεί να υπερβαίνει το ένα (1) έτος και χορηγείται
μόνο σε εξαιρετικές περιπτώσεις (π.χ. στράτευση, σοβαρή ασθένεια, σοβαροί οικογενειακοί και επαγγελματικοί
λόγοι).
Η Συνέλευση του Τμήματος Διαιτολογίας και Διατροφολογίας κρίνει τη σπουδαιότητα των λόγων της αι-
τούμενης αναστολής και, εφόσον γίνουν αποδεκτοί, ο
υποψήφιος μπορεί να συνεχίσει τις σπουδές του μετά
το χρονικό διάστημα της αναστολής, αλλά σύμφωνα με
τους ισχύοντες κατά την κατάθεση της αίτησης εκπόνησης όρους.
Κατά τη διάρκεια της αναστολής φοίτησης αίρονται
όλες οι παροχές του ΥΔ.
Ο χρόνος αναστολής της εκπόνησης της Διδακτορικής Διατριβής δεν προσμετράται στην προβλεπόμενη
ανώτατη διάρκεια κανονικής φοίτησης.
8.4. Για τους υποψήφιους διδάκτορες, οι οποίοι κατά
την έναρξη ισχύος του ν. 4957/2022 είχαν υπερβεί τα έξι
ημερολογιακά έτη, η Συνέλευση του Τμήματος θα πάρει
σχετική απόφαση ως προς την παράταση της ανώτατης
διάρκειας εκπόνησης της διδακτορικής διατριβής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1682/07.04.2025
Άρθρο 9
Συγγραφή και Αξιολόγηση
Διδακτορικής Διατριβής
9.1. Ο τίτλος της διδακτορικής διατριβής δύναται να
τροποποιηθεί μερικώς για επιστημονικούς λόγους, με τη
σύμφωνη γνώμη του επιβλέποντος, ύστερα από αιτιολογημένη αίτηση του ΥΔ και απόφαση της Συνέλευσης του
Τμήματος Διαιτολογίας και Διατροφολογίας. Η αίτηση
τροποποίησης μπορεί να υποβληθεί μέχρι την κατάθεση
της εισηγητικής έκθεσης της Τριμελούς Συμβουλευτικής
Επιτροπής. Όταν το θέμα της διδακτορικής διατριβής
αλλάζει πλήρως, ο ΥΔ έχει το δικαίωμα να καταθέσει εκ
νέου αίτηση και προσχέδιο. Στη συνέχεια ακολουθούνται
οι διαδικασίες επιλογής και επίβλεψης που προβλέπονται στον παρόντα Κανονισμό, χωρίς να προσμετράται
ο χρόνος που έχει ήδη παρέλθει.
9.2. Η διδακτορική διατριβή συντάσσεται στην Ελληνική ή Αγγλική γλώσσα που εγκρίνει η Συνέλευση του
Τμήματος Διαιτολογίας και Διατροφολογίας, η οποία
λαμβάνει υπόψη τη γλώσσα συγγραφής που έχει προτείνει ο ΥΔ στην αίτησή του.
9.3. Για τη συγγραφή της Διδακτορικής Διατριβής ακολουθείται το σχέδιο, το οποίο είναι αναρτημένο στον δια-
δικτυακό τόπο του Τμήματος. Ο τρόπος συγγραφής στην
ελληνική ή αγγλική γλώσσα είναι ενιαίος για όλους τους
ΥΔ. Η γλώσσα συγγραφής της διδακτορικής διατριβής
μπορεί να είναι η Ελληνική με μία περίληψη στην Αγγλική
ή η Αγγλική με μία περίληψη στην Ελληνική αντίστοιχα,
ορίζεται στην αρχική αίτηση του ΥΔ και δύναται να τροποποιηθεί κατόπιν αιτήματος του ΥΔ στην ΣΤ.
9.4. Στο εσώφυλλο κάθε κατατιθέμενης και εγκρινόμενης διδακτορικής διατριβής, μνημονεύεται, σε εμφανές
σημείο, η σύνθεση της Τριμελούς Συμβουλευτικής Επιτροπής, καθώς και της Επταμελούς Εξεταστικής Επιτρο-
πής της διδακτορικής διατριβής.
9.5. Μετά την ολοκλήρωση της συγγραφής της διδακτορικής διατριβής, και την υποβολή του τελευταίου
υπομνήματος σχετικά με την πρόοδο αυτής προς την
τριμελή συμβουλευτική επιτροπή, ο υποψήφιος διδάκτορας υποβάλλει αίτηση στην τριμελή συμβουλευτι-
κή επιτροπή, διά της γραμματείας, για δημόσια υποστήριξη και αξιολόγηση. Η τριμελής συμβουλευτική
επιτροπή αποφασίζει την έγκριση ή την αιτιολογημένη απόρριψη της αίτησης και σε περίπτωση που αυτή
εγκριθεί συντάσσει αναλυτική Εισηγητική έκθεση, την
οποία υποβάλλει στη Συνέλευση του Τμήματος ζητώντας τον ορισμό Επταμελούς Εξεταστικής Επιτροπής
για την κρίση και την αξιολόγηση της διδακτορικής
διατριβής. Σε αντίθετη περίπτωση, η τριμελής συμβουλευτική επιτροπή δίνει αναλυτικά επιστημονικές παρα-
τηρήσεις για τη βελτίωση της Διδακτορικής Διατριβής
και καθορίζει συγκεκριμένη προθεσμία για την επανυποβολή της.
9.6. Η Συνέλευση του Τμήματος, μετά την κατάθεση
θετικής Εισηγητικής Έκθεσης της τριμελούς συμβουλευτικής επιτροπής, ορίζει επταμελή εξεταστική επιτροπή
για την αξιολόγηση της Διδακτορικής Διατριβής. Για τον
ορισμό της επταμελούς εξεταστικής επιτροπής πρέπει
να πληρούνται οι ακόλουθες προϋποθέσεις:
A. Βεβαίωση επικουρικής διδασκαλίας στο Προπτυχιακό Πρόγραμμα Σπουδών
Β. Επιστημονικές παρουσιάσεις ερευνητικού έργου
Γ. Επιστημονικές δημοσιεύσεις
Δ. Εκθέσεις προόδου για κάθε έτος των διδακτορικών
σπουδών
9.7. Στην επταμελή εξεταστική επιτροπή μετέχουν:
(α) Τα μέλη της τριμελούς συμβουλευτικής επιτροπής,
εφόσον πληρούν τα οριζόμενα κριτήρια από την νομοθεσία, και
(β) τουλάχιστον τέσσερα επιπλέον μέλη, που πρέπει
να πληρούν τα οριζόμενα κριτήρια από την νομοθεσία.
Κατ’ ελάχιστον τέσσερα (4) από τα επτά (7) μέλη της
εξεταστικής επιτροπής είναι μέλη Διδακτικού Ερευνητικού Προσωπικού που ανήκουν στο Πανεπιστήμιο
Θεσσαλίας.
9.8. Η εξέταση της διατριβής γίνεται το αργότερο
εντός 90 ημερών από την ημερομηνία ορισμού της
επταμελούς εξεταστικής επιτροπής από τη Συνέλευση
του Τμήματος και διαβίβασης της διατριβής στα μέλη
της επιτροπής. Σε περίπτωση παρέλευσης της τρίμηνης
προθεσμίας η επταμελής επιτροπή πρέπει να ορισθεί
εκ νέου από τη Συνέλευση του Τμήματος με εισήγηση
του επιβλέποντα. Τουλάχιστον οκτώ (8) ημέρες πριν
την παρουσίαση το Επιβλέπον μέλος ΔΕΠ ενημερώνει γραπτώς τη Γραμματεία του οικείου Τμήματος που
ανακοινώνει: το ονοματεπώνυμο του/της υποψήφιου/
ας διδάκτορα, το θέμα και την περίληψη της ΔΔ, την
επταμελή εξεταστική επιτροπή, το χρόνο και τον τόπο
εξέτασης της ΔΔ.
9.9. Η διδακτορική διατριβή υποστηρίζεται δημόσια
από τον υποψήφιο διδάκτορα σε χώρους του ΤΔΔ του
Πανεπιστημίου Θεσσαλίας ενώπιον της επταμελούς εξεταστικής επιτροπής, η οποία υποβάλει ερωτήσεις προς
τον υποψήφιο. Η συνεδρίαση για τη δημόσια υποστήριξη της διατριβής δύναται να πραγματοποιηθεί και με τη
χρήση μέσων τηλεδιάσκεψης, εφόσον δεν είναι δυνατή
η φυσική παρουσία όλων των μελών της εξεταστικής επιτροπής. Η συνεδρίαση και η όλη διαδικασία της εξέτασης
συντονίζεται από το επιβλέπον μέλος ΔΕΠ.
Στη συνέχεια η επταμελής εξεταστική επιτροπή συνεδριάζει χωρίς την παρουσία τρίτων, αξιολογεί τη δι-
δακτορική διατριβή ως προς την ποιότητα, την πληρότητα, την πρωτότυπη σκέψη και τη συμβολή της στην
επιστήμη και με βάση τα κριτήρια αυτά την εγκρίνει με
πλειοψηφία πέντε τουλάχιστον μελών.
9.10. Η επταμελής εξεταστική επιτροπή δύναται να
αναπέμψει, με απόφαση της πλειοψηφίας των παριστάμενων μελών της, τη διδακτορική διατριβή για διορθώ-
σεις ή επεξηγήσεις για χρονικό διάστημα έξι (6) μηνών
από την ημέρα υποστήριξής της.
Σε περίπτωση απόρριψης της διατριβής καθορίζεται
από την επταμελή εξεταστική επιτροπή νέα ημερομηνία
αξιολόγησης τουλάχιστον δώδεκα (12) μήνες μετά την
πρώτη κρίση. Σε περίπτωση και δεύτερης απόρριψης
ο ΥΔ διαγράφεται από το Πρόγραμμα Διδακτορικών
Σπουδών. Επίσης, σε περίπτωση που διαπιστωθούν φαινόμενα λογοκλοπής η διατριβή απορρίπτεται, χωρίς ο
υποψήφιος να έχει το δικαίωμα επανεξέτασης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1682/07.04.2025
9.11. Η έγκριση και βαθμολόγηση της Διδακτορικής
Διατριβής βεβαιώνεται με σχετικό πρακτικό, το οποίο
υπογράφεται από τα συμμετέχοντα στη διαδικασία αξιολόγησης της διατριβής μέλη της επταμελούς εξεταστικής
επιτροπής και διαβιβάζεται, διά της Γραμματείας, στη
Συνέλευση του Τμήματος. Η τριμελής επιτροπή ελέγχει
την πληρότητα και ορθότητα του τελικού κειμένου σε
περίπτωση διορθώσεων.
9.12. Η εγκριθείσα Διδακτορική Διατριβή βαθμολογείται με την ακόλουθη κλίμακα: Άριστα, Λίαν Καλώς,
Καλώς.
9.13. Οι εγκεκριμένες διδακτορικές διατριβές, μετά το
πέρας των ενδεχομένων διορθώσεων που προτείνονται
από τις εξεταστικές επιτροπές, με ευθύνη της Γραμματείας του Τμήματος, κατατίθενται στη βιβλιοθήκη ως ένα
(1) αντίτυπο σε ηλεκτρονική μορφή, μαζί με δήλωση που
υπογράφεται από τον/ην υποψήφιο/α διδάκτορα και
τον/ην επιβλέποντα/ουσα, όπου ορίζεται επακριβώς το
χρονικό πλαίσιο ανάρτησης - δημοσιοποίησης της διατριβής στο ιδρυματικό αποθετήριο του Πανεπιστημίου
{http://ir.lib.uth.gr}.
9.14. Προκειμένου να χορηγηθεί το έγγραφο του τίτλου του διδάκτορα, απαιτείται η κατάθεση της διατριβής
στο Εθνικό Αρχείο Διδακτορικών Διατριβών (ΕΑΔΔ) που
τηρείται και διατίθεται από το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ). Η κατάθεση
της διδακτορικής διατριβής γίνεται μέσω του Συστήματος Ηλεκτρονικής Κατάθεσης του ΕΑΔΔ, το οποίο χρη-
σιμοποιείται από τις Γραμματείες των ελληνικών ΑΕΙ και
τους διδάκτορες, σύμφωνα με τις αναλυτικές οδηγίες
της σχετικής ιστοσελίδας του ΕΚΤ (https://phdms.ekt.
gr/phdms/about/aboutPhdms).
Άρθρο 10
Δικαιώματα Υποψηφίων Διδακτόρων
10.1. Οι διδακτορικές σπουδές προσφέρονται δωρεάν.
10.2. Οι υποψήφιοι διδάκτορες διατηρούν για έξι (6)
πλήρη ακαδημαϊκά έτη από την πρώτη εγγραφή τους,
όλα τα δικαιώματα και τις παροχές που προβλέπονται
και για τους φοιτητές του δεύτερου κύκλου σπουδών.
Επιπλέον, οι Υ.Δ. διατηρούν δικαιώματα πρόσβασης,
δανεισμού και χρήσης των ηλεκτρονικών υπηρεσιών
των πανεπιστημιακών βιβλιοθηκών μέχρι και πέντε (5)
έτη μετά την απονομή του Διδακτορικού Διπλώματος.
10.3. Οι Υποψήφιοι Διδάκτορες ενθαρρύνονται να
συμμετέχουν σε συνέδρια, ημερίδες κ.ά., τόσο στην
ημεδαπή όσο και στην αλλοδαπή.
10.4. Συγκεκριμένα οι υποψήφιοι διδάκτορες:
α) Έχουν τα δικαιώματα των φοιτητών μεταπτυχιακών
προγραμμάτων σπουδών, β) δύνανται να συμμετέχουν
σε ερευνητικά έργα/προγράμματα του Ανώτατου Εκπαιδευτικού Ιδρύματος (Α.Ε.Ι.), γ) δύνανται να λάβουν
υποτροφία στο πλαίσιο συγχρηματοδοτούμενων, αυτοχρηματοδοτούμενων ή λοιπών έργων/προγραμμά-
των για την οικονομική ενίσχυση της διδακτορικής τους
έρευνας.
Η Γραμματεία του ΤΔΔ διατηρεί ηλεκτρονικό αρχείο
και ξεχωριστό φάκελο για κάθε ΥΔ, ο οποίος ξεκινά με
τον Πίνακα «Απόκτηση Διδακτορικού: Α ως το Ω» και
ακολουθούν αριθμημένα τα έγγραφα που αντιστοιχούν
στον Πίνακα. Αντίγραφο του φακέλου διατηρείται και
από τον επιβλέποντα Καθηγητή.
Άρθρο 11
Υποχρεώσεις Υποψηφίων Διδακτόρων
11.1. Οι υποψήφιοι διδάκτορες υποχρεούνται να συνεργάζονται με τον επιβλέποντα και τα μέλη της τριμε-
λούς συμβουλευτικής επιτροπής για την υποστήριξη της
εκπόνησης της διατριβής τους. Υποχρεούνται επίσης να
μετέχουν στις ακαδημαϊκές δραστηριότητες του Τμήματος (διαλέξεις, συνέδρια κ.ά.).
11.2. Ο υποψήφιος διδάκτορας, μέχρι τις 15 Νοεμβρίου εκάστου έτους, και εφόσον έχει συμπληρωθεί ένα
ημερολογιακό έτος από την ημερομηνία ανάληψης του
διδακτορικού παρουσιάζει προφορικά και υποβάλλει και
εγγράφως ετήσια έκθεση προόδου ενώπιον της τριμελούς συμβουλευτικής επιτροπής σχετικά με την πρόοδο
της διδακτορικής του διατριβής. Αντίγραφο της έκθεσης,
καθώς και σχόλια επ’ αυτής από τον επιβλέποντα ή την
τριμελή επιτροπή καταχωρούνται στον ατομικό φάκελο
του υποψήφιου διδάκτορα.
11.3. Στις υποχρεώσεις του υποψήφιου διδάκτορα περιλαμβάνονται τουλάχιστον δυο (2) ερευνητικές δημο-
σιεύσεις σε έγκριτα και υψηλής ποιότητας επιστημονικά
περιοδικά στις βάσεις δεδομένων Pubmed ή Scopus,
πριν την υποστήριξη της διατριβής του, εκτός και εάν
έχει προσυμφωνηθεί από την αρχή μεγαλύτερος καθορισμένος αριθμός δημοσιεύσεων. Ως φορέας προέ-
λευσης της δημοσίευσης αναφέρεται το Πανεπιστήμιο
Θεσσαλίας και το Τμήμα που ανήκει ο υποψήφιος διδάκτορας. Ειδικότερα, προκειμένου να υποστηρίξουν τη
διδακτορική τους διατριβή, οι ΥΔ οφείλουν να παρουσιάσουν επιστολές αποδοχής ή αντίγραφα τουλάχιστον
δύο ερευνητικών δημοσιεύσεων της διδακτορικής τους
διατριβής, όπου ο ΥΔ πρέπει είναι πρώτος συγγραφέας.
11.4. Επιπλέον των παραπάνω οι ΥΔ έχουν και τις ακόλουθες υποχρεώσεις.
Α. Διδασκαλία στο ΠΠΣ
Οι ΥΔ οφείλουν να κάνουν επικουρική διδασκαλία,
σύμφωνα με τις ανάγκες του προγράμματος πρώτου κύκλου σπουδών του Τμήματος, με υπεύθυνο μαθήματος
κάποιο μέλος ΔΕΠ στο ΠΠΣ του ΤΔΔ. Σε κάθε περίπτωση,
η επιλογή των ΥΔ για επικουρική διδασκαλία σε μαθήματα του ΠΠΣ γίνεται από τη ΣΤ. Η επικουρική διδασκαλία
μπορεί να επιλεγεί σε οποιοδήποτε ακαδημαϊκό εξάμηνο
του ΠΠΣ. Η ΣΤ ορίζει τις υποχρεώσεις και τα δικαιώματα
του ΥΔ ως επικουρικού διδάσκοντα στο ΠΠΣ.
Β. Συμμετοχή σε συνέδρια/ημερίδες/συμπόσια
Επιπλέον, οι ΥΔ ενθαρρύνονται να παρουσιάσουν μέρος της εργασίας τους σε δύο τουλάχιστον επιστημονικά
συνέδρια της ημεδαπής ή της αλλοδαπής. Συγκεκριμένα,
μπορούν να παρουσιάσουν (ως κύριοι ερευνητές) δύο
τουλάχιστον ανακοινώσεις. Οι ΥΔ πρέπει να προσκομίσουν αντίγραφο του προγράμματος ή του βιβλίου περι-
λήψεων του/των συνεδρίου(ων).
Εντός των πρώτων έξι (6) μηνών από τον χρόνο εγγραφής τους για απόκτηση Διδακτορικού Διπλώματος,
οι υποψήφιοι υποβάλλουν υπεύθυνη δήλωση στη ΓραμΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1682/07.04.2025
ματεία του Τμήματος ότι έχουν ενημερωθεί για τις υποχρεώσεις τους που προκύπτουν:
1. Από τον παρόντα Κανονισμό.
2. Από (α) την Εθνική Επιτροπή Βιοηθικής, (β) τον Κανονισμό Δεοντολογίας του Πανεπιστημίου Θεσσαλίας,
(γ) την Επιτροπή Ηθικής και Δεοντολογίας της Έρευνας
(ΕΗΔΕ) του Πανεπιστημίου Θεσσαλίας και (δ) από άλλα
σχετικά κείμενα του ΤΔΔ (π.χ., αποφάσεις της Εσωτερικής
Επιτροπής Ηθικής και Δεοντολογίας της Έρευνας).
3. Από τον Πίνακα «Απόκτηση Διδακτορικού: Α ως το
Ω» του ΤΔΔ.
Να διατηρούν τακτική επικοινωνία με το επιβλέπον
μέλος ΔΕΠ ενημερώνοντάς το αναλυτικά για την πρόοδο
της έρευνάς τους, την αξιολόγηση των αποτελεσμάτων
της και να συζητούν και να συναποφασίζουν σχετικά
με τον μελλοντικό σχεδιασμό και τις προσεγγίσεις που
θα ακολουθηθούν. Κατά τη διάρκεια της εκπόνησης της
ΔΔ, οι ΥΔ οφείλουν να τηρούν τους κανόνες ηθικής και
δεοντολογίας της ερευνητικής δραστηριότητας του Τμήματος. Για λόγους διαφάνειας, οι υποψήφιοι πρέπει να τη-
ρούν αρχείο πρωτογενών δεδομένων της μελέτης τους,
αρχείο στατιστικών αναλύσεων, αρχείο εγκρίσεων από
διάφορους φορείς και αποδεικτικά ελέγχων λογοκλοπής.
Αντίγραφα των αρχείων πρέπει να παραδίδονται στον
επιβλέποντα και να φυλάσσονται απ’ αυτόν, έτσι ώστε
να μπορούν να κοινοποιούνται σε οποιοδήποτε φορέα
τα ζητήσει. Όλα τα πνευματικά δικαιώματα καθορίζονται
από την επιτροπή ηθικής και δεοντολογίας της Έρευνας
του ΠΘ σύμφωνα με τις εκάστοτε διατάξεις του και οι
τυχόν διαφωνίες επιλύονται σε ανώτερο επίπεδο.
Άρθρο 12
Διαγραφή Υποψηφίων Διδακτόρων
12.1. H διαγραφή υποψήφιου διδάκτορα επέρχεται:
α. Με την υποβολή σχετικής έγγραφης αίτησης του
υποψήφιου διδάκτορα προς το Τμήμα,
β) με την παρέλευση της μέγιστης χρονικής διάρκειας
εκπόνησης της διδακτορικής διατριβής,
γ) με την μη υποβολή ετήσιων αναλυτικών υπομνημάτων σχετικά με την πρόοδο της διατριβής του εντός του
προβλεπόμενου διαστήματος,
δ) με την υποβολή δύο (2) τουλάχιστον, διαδοχικών, μη
αποδεκτών από την Τριμελή Συμβουλευτική Επιτροπή
εκθέσεων προόδου,
ε) απουσιάζει αδικαιολόγητα για ένα (1) εξάμηνο από
τις σπουδές και τις υποχρεώσεις του/της,
στ) δεν εκπληρώνει τις εκπαιδευτικές και άλλες υποχρεώσεις του/της προς το Τμήμα που του/της έχουν
ανατεθεί,
ζ) αποτυγχάνει δύο (2) φορές στην προφορική εξέταση
της διδακτορικής διατριβής.
12.2. Η διαγραφή υποψήφιου διδάκτορα είναι επίσης
δυνατή με απόφαση της Συνέλευσης του Τμήματος, μετά
από αιτιολογημένη εισήγηση της τριμελούς συμβουλευτικής επιτροπής, για τους εξής λόγους:
α) Παραβίαση των κείμενων διατάξεων με τη διάπραξη
σοβαρού πειθαρχικού παραπτώματος,
β) ανεπαρκής πρόοδος του υποψήφιου διδάκτορα,
όπως αυτή ορίζεται στον παρόντα Κανονισμό.
γ) προκύψει σοβαρή και αθεράπευτη ρήξη στη συνεργασία μεταξύ του υποψήφιου διδάκτορα με τον επι-
βλέποντα ή/και τα μέλη της Τριμελούς Συμβουλευτικής
Επιτροπής,
δ) Υποπέσει σε σοβαρό ποινικό παράπτωμα είτε εναντίον οποιουδήποτε μέλους προσωπικού του ΠΘ, είτε
ασύμβατο με το κύρος που πρέπει να αποπνέει ο τίτλος
του Διδάκτορα.
Άρθρο 13
Πνευματικά δικαιώματα και λογοκλοπή
13.1. Τα πνευματικά δικαιώματα των Διδακτορικών
Διατριβών ή τα πιθανά δικαιώματα ευρεσιτεχνίας ή
εμπορικής εκμετάλλευσης των εργασιών καθορίζονται
με σχετικές αποφάσεις της Επιτροπής Δεοντολογίας του
Π.Θ.
13.2. Κάθε είδους λογοκλοπή στις δημοσιεύσεις ή τη
συγγραφή των Διδακτορικών Διατριβών, επινόηση ερευνητικών δεδομένων και αντιεπιστημονική συμπεριφορά
γενικότερα απαγορεύεται. Η Επιτροπή Δεοντολογίας είναι αρμόδια να ενημερώνει σχετικά τους Υποψήφιους
Διδάκτορες και να επιβάλλει ποινές, όπου αυτό είναι
αναγκαίο. Λεπτομερείς οδηγίες για το θέμα θα εκδίδονται από την Επιτροπή Δεοντολογίας του Πανεπιστημίου.
13.3. Ως λογοκλοπή ορίζεται η αυτολεξεί αντιγραφή
κειμένου από οποιαδήποτε πηγή (δημοσιευμένη ή αδημοσίευτη), χωρίς το κείμενο να τίθεται εντός εισαγωγι-
κών ή/και χωρίς να γίνεται ορθή βιβλιογραφική αναφορά
στην πηγή από την οποία αντλείται. Επίσης, ως λογοκλοπή ορίζεται η μεταφορά ενός κειμένου σε μία εργασία με
ελάχιστες φραστικές αλλαγές ή/και με απλή μετάφραση
από μία γλώσσα σε άλλη και χωρίς να γίνεται η δέουσα
αναφορά στην πηγή από την οποία αντλείται.
13.4. Καμία διδακτορική διατριβή δεν κατατίθεται για
υποστήριξη αν προηγουμένως δεν ελεγχθεί από την ηλεκτρονική υπηρεσία πρόληψης λογοκλοπής της κεντρικής
βιβλιοθήκης του ιδρύματος.
Άρθρο 14
Αναγόρευση και Καθομολόγηση Διδακτόρων
14.1. Η ιδιότητα του διδάκτορα αποκτάται με την ημερομηνία έγκρισης της διδακτορικής διατριβής από την
επταμελή εξεταστική επιτροπή.
Η αναγόρευση από τη Συνέλευση έχει βεβαιωτικό
χαρακτήρα.
Πριν από την αναγόρευση και καθομολόγησή του, ο
υποψήφιος διδάκτορας μπορεί να ζητήσει βεβαίωση
επιτυχούς περάτωσης.
14.2. Η διαδικασία που ακολουθείται πριν από την αναγόρευση του Υ.Δ. σε διδάκτορα περιλαμβάνει:
α) Αίτηση υποψηφίου για αναγόρευση-καθομολόγηση.
β) Κατάθεση διατριβής στη Γραμματεία του Τμήματος
σε ψηφιακή μορφή.
γ) Βεβαίωση κατάθεσης της διδακτορικής διατριβής
από τη Βιβλιοθήκη του Ιδρύματος.
δ) Κατάθεση διατριβής στο Εθνικό Κέντρο Τεκμηρίωσης.
ε) Βεβαίωση παράδοσης πρωτογενών δεδομένων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1682/07.04.2025
14.3. Η διαδικασία αναγόρευσης γίνεται στο πλαίσιο
της Συνέλευσης του Τμήματος Διαιτολογίας και Διατροφολογίας. Η καθομολόγηση και η απονομή του Διδακτο-
ρικού Διπλώματος γίνεται σε ειδική τελετή, σύμφωνα με
την απόφαση της Συγκλήτου του Π.Θ.
Άρθρο 15
Κοινά Διδακτορικά Προγράμματα
με Συνεπίβλεψη
Το ΤΔΔ ενθαρρύνει τις συνεργασίες με άλλα πανεπιστήμια της ημεδαπής και αλλοδαπής καθώς και με ερευ-
νητικά κέντρα και ινστιτούτα, όπως περιγράφεται από
το άρθρο 13Α του ν. 4310/2014, συμπεριλαμβανομένων
των ερευνητικών κέντρων της Ακαδημίας Αθηνών και
του Ιδρύματος Ιατροβιολογικών Ερευνών της Ακαδημίας
Αθηνών για την εκπόνηση διδακτορικών διατριβών με
συνεπίβλεψη σύμφωνα με την ισχύουσα νομοθεσία. Δεν
επιτρέπεται η σύμπραξη με εκπαιδευτικούς φορείς μη
τυπικής μεταλυκειακής εκπαίδευσης του ν. 3696/2008.
Βασική προϋπόθεση είναι η υπογραφή ειδικού πρωτόκολλου συνεργασίας (ΕΠΣ) μεταξύ των δύο φορέων,
όπου περιγράφονται οι συνθήκες και λεπτομέρειες που
οδηγούν στην επιτυχή ολοκλήρωση της προσπάθειας.
Στην περίπτωση αυτή, τη διοικητική ευθύνη της εκπόνησης της διδακτορικής διατριβής αναλαμβάνει ένα από
τα συνεργαζόμενα Ιδρύματα, ορίζεται ένας επιβλέπων
από κάθε συνεργαζόμενο Ίδρυμα/φορέα και η εκπόνηση
της διατριβής διαρκεί τουλάχιστον τρία (3) έτη από τον
ορισμό των επιβλεπόντων μελών Δ.Ε.Π./ερευνητών. Τα
σχετικά με τη διαδικασία εκπόνησης της διατριβής, από
την επιλογή του ΥΔ έως και την απονομή του διδακτορικού τίτλου, καθώς και η χορήγηση ενιαίου ή χωριστού
τίτλου σε περίπτωση συνεργασίας μεταξύ Ιδρυμάτων,
προβλέπονται στο οικείο ΕΠΣ, που καταρτίζεται από τα
συνεργαζόμενα Τμήματα/φορείς και εγκρίνεται από την
οικεία Σύγκλητο και τα συλλογικά όργανα διοίκησης των
συνεργαζόμενων τμημάτων.
Άρθρο 16
Βιομηχανικά Διδακτορικά
16.1. Υποψήφιοι που πληρούν τις προϋποθέσεις εγγραφής σε προγράμματα διδακτορικών σπουδών σύμ-
φωνα με το άρθρο 92/ν.4957 όπως ισχύει και το άρθρο
5 του παρόντος Κανονισμού δύνανται να υποβάλουν
αίτηση για την εκπόνηση διδακτορικής διατριβής σε
συνεργασία με επιχείρηση ή βιομηχανία, που εδρεύει ή
παράρτημά της λειτουργεί στην ημεδαπή, η οποία αφορά στη διεξαγωγή βασικής ή εφαρμοσμένης έρευνας με
σκοπό την εξαγωγή ερευνητικών αποτελεσμάτων για την
παραγωγή καινοτόμων προϊόντων ή υπηρεσιών.
16.2. Η συνεργαζόμενη επιχείρηση ή βιομηχανία υποδεικνύει έναν (1) εκπρόσωπό της με εμπειρία και γνώση
σχετική με το αντικείμενο της διδακτορικής διατριβής,
που έχει ως καθήκοντα την υποστήριξη και καθοδήγηση του υποψήφιου διδάκτορα. Ο εκπρόσωπος της
επιχείρησης ή βιομηχανίας συμμετέχει ως μέλος στην
τριμελή συμβουλευτική επιτροπή, εφόσον είναι κάτοχος
διδακτορικού διπλώματος, κατόπιν σύμφωνης γνώμης
της Συνέλευσης του Τμήματος, άλλως μετέχει στις συνεδριάσεις της Τριμελούς και της Επταμελούς Επιτροπής,
κατόπιν σχετικής πρόσκλησης, εκφράζοντας τις απόψεις
του χωρίς δικαίωμα ψήφου.
16.3. Με πρωτόκολλο συνεργασίας μεταξύ του Ιδρύματος, της συνεργαζόμενης επιχείρησης ή βιομηχανίας
και του υποψήφιου διδάκτορα, το οποίο εγκρίνεται από
τη Σύγκλητο του Ανώτατου Εκπαιδευτικού Ιδρύματος
(Α.Ε.Ι.), κατόπιν εισήγησης του Τμήματος, καθορίζονται
οι ειδικότεροι όροι συνεργασίας για την εκπόνηση διδακτορικής διατριβής στην επιχείρηση ή βιομηχανία
και την εξαγωγή των ερευνητικών αποτελεσμάτων,
τη χρήση υποδομών του εξοπλισμού του Α.Ε.Ι., εάν η
έρευνα διεξάγεται εντός του Α.Ε.Ι., τις υποχρεώσεις και
τα δικαιώματα κάθε συμβαλλόμενου μέρους, συμπεριλαμβανομένου του καθορισμού των δικαιωμάτων
πνευματικής ιδιοκτησίας επί του έργου που διεξάγεται κατά τη διάρκεια εκπόνησης της διδακτορικής
διατριβής.
16.4. Κατά τη διάρκεια εκπόνησης της διδακτορικής
διατριβής ο υποψήφιος διδάκτορας δύναται να διεξάγει εν όλω ή εν μέρει την ερευνητική του δραστηριό-
τητα σε χώρους της επιχείρησης ή βιομηχανίας, μετά
από σύμφωνη γνώμη της τριμελούς συμβουλευτικής
επιτροπής, υπό την προϋπόθεση ότι εξασφαλίζεται η
υποστήριξη και η καθοδήγηση από τον επιβλέποντα και
εφαρμόζονται οι διατάξεις του Εσωτερικού Κανονισμού
του Ιδρύματος και του Εσωτερικού Κανονισμού του προγράμματος σπουδών.
16.5. Οι υποψήφιοι διδάκτορες του παρόντος έχουν
όλα τα δικαιώματα και τις υποχρεώσεις, συμπεριλαμβανομένης της υποβολής προόδων, που προβλέπονται
από τον Εσωτερικό Κανονισμό του Ιδρύματος και τον
Εσωτερικό Κανονισμό του προγράμματος.
16.6. Επιχειρήσεις ή βιομηχανίες που εδρεύουν ή έχουν
παράρτημα στην ημεδαπή δύναται να χρηματοδοτούν,
εν μέρει ή εν όλω, την εκπόνηση βιομηχανικού διδακτορικού. Η οικονομική διαχείριση της χρηματοδότη-
σης πραγματοποιείται μέσω του Ειδικού Λογαριασμού
Κονδυλίων Έρευνας (Ε.Λ.Κ.Ε.) του Α.Ε.Ι. Ο Επιστημονικός
Υπεύθυνος του έργου/προγράμματος καθορίζεται με το
πρωτόκολλο συνεργασίας που αναφέρεται στην παρ. 3.
16.7. Οι υποψήφιοι διδάκτορες που εκπονούν βιομηχανικά διδακτορικά, κατά τη διάρκεια των σπουδών
τους, ασφαλίζονται για παροχές σε είδος και σε χρήμα
στον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ), εκτός αν είναι παράλληλα ασφαλισμένοι,
άμεσα ή έμμεσα, για υγειονομική περίθαλψη σε φορέα
ασφάλισης ασθενείας. Η υποχρέωση καταβολής ασφαλιστικών εισφορών ασφαλισμένου και εργοδότη, οι οποίες
υπολογίζονται επί του κατώτατου μισθού, βαρύνει τη
συνεργαζόμενη επιχείρηση ή βιομηχανία, εκτός εάν η εκπόνηση διδακτορικής διατριβής χρηματοδοτείται μέσω
της επιχείρησης ή της βιομηχανίας για την εκτέλεση
έργου/προγράμματος μέσω του Ειδικού Λογαριασμού
Κονδυλίων Έρευνας (Ε.Λ.Κ.Ε.), οπότε οι ασφαλιστικές εισφορές δύνανται να βαρύνουν τον προϋπολογισμό του
χρηματοδοτούμενου έργου/προγράμματος του Ε.Λ.Κ.Ε.
16.8. Η εκπόνηση βιομηχανικού διδακτορικού σύμφωνα με το παρόν άρθρο δύναται να χρηματοδοτείται
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1682/07.04.2025
από πόρους του Ταμείου Ανάκαμψης και Ανθεκτικότητας και επιχειρήσεις ή βιομηχανίες, που εδρεύουν ή
λειτουργούν παράρτημα στην ημεδαπή. Τα ειδικότερα
ζητήματα σχετικά με την εκπόνηση βιομηχανικών διδακτορικών που χρηματοδοτούνται από πόρους του
Ταμείου Ανάκαμψης και Ανθεκτικότητας καθορίζονται
με την υπ’ αρ. 1569/21-03-2023 (Β’ 1827) κοινή απόφαση
των Υπουργών Οικονομικών και Παιδείας και Θρησκευμάτων.
Άρθρο 17
Πρότυπο Διδακτορικού Τίτλου
Το πρότυπο του απονεμόμενου διδακτορικού τίτλου
μπορεί να είναι Τμηματικό, Διατμηματικό, Διιδρυματικό,
ή Βιομηχανικό σύμφωνα και με τις σχετικές αποφάσεις
της Συγκλήτου του Π.Θ.
Άρθρο 18
Μεταβατικές Διατάξεις
Ο παρών Κανονισμός ισχύει για όλους του Υ.Δ. του
Τμήματος.
Όσα θέματα δεν ρυθμίζονται από την ισχύουσα νομοθεσία, τον Κανονισμό Διδακτορικών Σπουδών του
Πανεπιστημίου Θεσσαλίας και τον παρόντα Κανονισμό
Λειτουργίας θα ρυθμίζονται με αποφάσεις των αρμόδιων
οργάνων.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 1 Απριλίου 2025
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201682.pdf | Tokens: 33755]